title: Lescha davart ils fatgs veterinars

abbreviation: LVet

pdf_content:
Lescha davart ils fatgs veterinars (LVet)    914.000   Lescha davart ils fatgs veterinars (LVet)  dals 30-08-2007 (versiun dals 01-01-2016)  Il cussegl grond dal chantun Grischun1),  sa basond sin l'art. 31 da la constituziun chantunala2), suenter avair gì invista da la missiva da la regenza dals 15 da matg 20073),  concluda:  1. Disposiziuns generalas  Art.  1 Intent 1 La  legislaziun  chantunala  davart  ils  fatgs  veterinars  serva  a  mantegnair  ed  a  promover la sanadad dals umans e dals animals sco er a proteger ils animals da niz e   da cumpagnia.  Art.  2 Execuziun 1 Il chantun exequescha spezialmain la legislaziun federala en il sectur dal cumbat   cunter epidemias d'animals, dals medicaments veterinars, da las professiuns per la  tgira da la sanadad dals animals, da las victualias e da la protecziun dals animals, las   disposiziuns  davart  il  commerzi  da  muvel  sco  er  las  disposiziuns  chantunalas  cumplementaras. 2 Las vischnancas exequeschan las prescripziuns federalas e chantunalas davart  il   cumbat  cunter  epidemias  d'animals,  davart  il  possess  da  chauns  e  davart  la  protecziun dals animals, uschenavant ch'ellas èn cumpetentas per quai.  1) PCG 2007/2008, 81 2) DG 110.100 3) pagina 81  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   914.000    2. Organisaziun e cumpetenza  2.1. AUTORITADS CHANTUNALAS  Art.  3 Regenza 1 La regenza ha la surveglianza suprema dal cumbat cunter epidemias d'animals, da  la protecziun dals animals, da las professiuns per la tgira da la sanadad dals animals,  dal  commerzi  da  muvel  sco  er  dal  sectur  dals  medicaments  veterinars  e  da  las  victualias. 2 Plinavant è la regenza cumpetenta en spezial per las suandantas incumbensas: a) eleger la veterinaria u il veterinari chantunal e la substituta u il substitut; b) eleger las veterinarias ed ils veterinaris uffizials; c) eleger la cumissiun per experiments cun animals e ses presidi; d) nominar,  descriver  las  incumbensas  sco  er  determinar  ils  dretgs,  las   obligaziuns  e  las  indemnisaziuns  dals  organs  da  la  polizia  d'epidemias   d'animals, da la protecziun dals animals sco er dal sectur da la legislaziun dals   medicaments veterinars. Ella po attribuir tschertas regiuns als organs, en las  qualas ils organs exequeschan lur activitad.  Art.  4 Departament 1 Il  departament  elegia  ils  organs  da  la  polizia  d'epidemias  d'animals,  da  la  protecziun dals animals e dal sectur da la legislaziun dals medicaments veterinars   ch'èn previs dal dretg federal e dal dretg chantunal, uschenavant che quests organs   na vegnan betg nominads da la regenza. 2 Plinavant è el cumpetent per: a) tractar recurs; b) exequir proceduras penalas en la procedura penala administrativa; c) far contracts cun persunas privatas e cun corporaziuns da dretg public en cas   che incumbensas vegnan delegadas.  Art.  5 Uffizi 1 Sco post spezialisà exequescha l'uffizi cumpetent en general las disposiziuns davart  il cumbat cunter epidemias d'animals, davart las victualias, davart la protecziun dals  animals,  davart  las  professiuns da la tgira  da la  sanadad dals animals,  davart  ils  medicaments veterinars sco er davart il commerzi da muvel. 2 El ha cunzunt l'incumbensa da: a) ordinar  las  mesiras  per  impedir  la  derasaziun  u  per  eliminar  epidemias   d'animals u autras malsognas d'animals, nun che autras instanzas federalas u  chantunalas sajan cumpetentas per quai;  b) conceder sco er retrair permissiuns, nun che questa lescha u las disposiziuns  executivas designeschian in auter post sco cumpetent;  2       914.000   c) cooperar tar servetschs da la sanadad d'animals; d) controllar e survegliar  ils  organs da la polizia d'epidemias d'animals,  da la    protecziun dals animals e dal sectur dals medicaments  veterinars sco er las  professiuns per la tgira da la sanadad dals animals;  e) manar  ils  curs  d'instrucziun  e  da  cumplettaziun  per  martgadantas  e  per  martgadants da muvel;  f) cooperar tar la perscrutaziun da malsognas d'animals, uschenavant che quai è  en l'interess dal chantun;  g) elavurar expertisas uffizialas; h) conceder e retrair patentas per il commerzi da muvel; i) controllar la producziun primara; j) manar il post chantunal che elavurescha las annunzias da morsas da chauns. 3 Per ademplir sias incumbensas po el consultar spezialmain ils organs da la polizia,  il servetsch da controlla agricula sco er il servetsch da cussegliaziun agricula. 4 L'uffizi  designescha las veterinarias ed ils veterinaris cun incumbensas spezialas  sco  er  las  incumbensadas  ed  ils  incumbensads  per  dismetter  products  secundars  animals che ston sa participar a curs d'instrucziun e da perfecziunament.  Art.  6 Veterinarias e veterinaris uffizials 1 Las  veterinarias  ed  ils  veterinaris  uffizials  han  spezialmain  las  suandantas   incumbensas: a) manar il cumbat cunter epidemias, uschenavant che quai na vegn betg exequì   da l'uffizi u d'auters organs; b) survegliar  las  incumbensadas  ed  ils  incumbensads  per  dismetter  products   secundars animals; c) survegliar l'activitad da las tecnicistas e dals tecnicists d'inseminaziun; d) survegliar ils stabiliments da maz, la dismessa da products secundars animals   e l'utilisaziun da pavel d'animals; e) ademplir ulteriuras incumbensas che vegnan delegadas ad ellas ed ad els da la   regenza u da l'uffizi.  Art.  7 Veterinarias e veterinaris cun incumbensas spezialas 1 Las veterinarias ed ils veterinaris pon vegnir incumbensads da l'uffizi da surpigliar   incumbensas  las  pli  differentas  sco:  sclerir  il  suspect  d'epidemias  d'animals,  far   tractaments per incumbensa da l'uffizi, survegliar tractaments, prender mesiras per  cumbatter epidemias d'animals, far vaccinaziuns da protecziun, prender provas da  sang,  far  examinaziuns da muvel  da maz,  far  controllas da charn ed examens da  cumportament.  Art.  8 Cumissaria e cumissari d'avieuls 1 En enclegientscha cun l'uffizi è la cumissaria u il cumissari d'avieuls autorisà da  relaschar  directivas  tecnicas  specificas  per  cumbatter  malsognas  d'avieuls  ch'èn  suttamessas a l'obligaziun d'annunzia.   3     914.000    2 Ella u el maina l'inspecturat d'avieuls.  Art.  9 Expertas ed experts da stimaziun 1 Las expertas ed ils experts da stimaziun fixeschan per regla las indemnisaziuns per   perditas  d'animals  che  vegnan  pajadas  en  il  rom  dal  cumbat  cunter  epidemias   d'animals.  2.2. AUTORITADS COMMUNALAS  Art.  10 Incumbensas da las vischnancas 1. princip  1 Las vischnancas sustegnan ils organs chantunals en l'execuziun da las disposiziuns  davart il cumbat cunter epidemias d'animals e davart la protecziun dals animals.  Art.  11 2. incumbensadas ed incumbensads per dismetter products secundars  animals  1 Mintga vischnanca fixescha per ses territori ina incumbensada u in incumbensà per  dismetter products secundars animals e regla la substituziun. Pliras vischnancas pon  designar  communablamain  ina  incumbensada  u  in  incumbensà  per  dismetter  products secundars animals.  Art.  12 3. dismessa da products secundars animals 1 Mintga vischnanca sto garantir ch'ils products secundars animals che resultan sin  ses territori vegnian dismess, uschenavant che quels na vegnan betg dismess da la  possessura u dal possessur.  3. Professiuns da la tgira da la sanadad dals animals e direcziun  d'ina pratica  3.1. OBLIGAZIUN DA DUMANDAR INA PERMISSIUN  Art.  13 Obligaziun da dumandar ina permissiun 1 Ina  permissiun  è  necessaria  per  exequir  las  suandantas  activitads  en  atgna  responsabladad professiunala e cunter ina indemnisaziun: a) constatar e tractar malsognas, blessuras u disturbis da la sanadad d'animals da   niz e da cumpagnia; b) intervenziuns  vi  d'animals  da  niz  e  da  cumpagnia,  las  qualas  servan  a  la   reproducziun; c) vender medicaments per animals.  4       914.000   2 Sch'ina persuna pratitgescha legalmain e cun la permissiun respectiva en in auter  chantun u en in stadi contrahent in'activitad ch'è – tenor l'alinea 1 – suttamessa a  l'obligaziun  da  dumandar  ina  permissiun,  po  ella  pratitgar  sia  activitad  durant   maximalmain  90  dis  da  lavur  per  onn  en  il  chantun  Grischun,  e  quai  senza  permissiun.  Ella sto communitgar  quai en scrit a l'uffizi  avant che cumenzar cun  l'activitad ed ella sto cumprovar ch'ella haja pratitgà fin ussa legalmain sia activitad.   Ella sto infurmar l'uffizi da tut temp davart sia activitad. Dal rest ha ella ils medems  dretgs sco las titularas e sco ils titulars d'ina permissiun.  3.2. VETERINARIAS E VETERINARIS  Art.  14 Permissiun 1 Cun la  permissiun  da  l'uffizi  è  mintga  titulara  e  mintga  titular  d'in  diplom da  veterinari  federal  u  ester  renconuschì  autorisà  da  pratitgar  la  professiun  da  veterinaria u da veterinari en l'entir chantun. 2 Veterinarias e veterinaris che mainan in'apoteca veterinara privata per ils basegns   da l'atgna pratica basegnan ina permissiun per quest intent.  Art.  15 Obligaziuns spezialas 1 Sche la veterinaria u il veterinari constatescha u suspectescha epidemias d'animals,  sto ella u el infurmar immediatamain la veterinaria uffiziala u il veterinari uffizial  sco er l'uffizi ed ordinar mesiras preventivas. 2 Sch'igl exista in privel d'epidemias d'animals, ston las veterinarias ed ils veterinaris   star a disposiziun a l'uffizi  er ordaifer lur agen territori da pratica per exequir las   mesiras da cumbat.  3.3. TECNICISTAS E TECNICISTS D'INSEMINAZIUN  Art.  16 Permissiun 1 Cun  la  permissiun  da  l'uffizi  è  mintga  titulara  e  mintga  titular  da  l'attest  da  qualificaziun  per  tecnicistas  e  tecnicists  d'inseminaziun  autorisà  da  far  inseminaziuns artifizialas. La permissiun vegn emessa per l'activitad en il chantun u  en in tschert manaschi. 2 La permissiun autorisescha sulettamain da far intervenziuns vi d'animals da niz e  da cumpagnia, las qualas servan exclusivamain a l'inseminaziun artifiziala. 3 A las titularas ed als titulars d'ina permissiun èsi scumandà d'incumbensar terzas  persunas da far l'inseminaziun artifiziala.   5     914.000    3.4. ULTERIURAS PROFESSIUNS DA LA TGIRA DA LA  SANADAD DALS ANIMALS  Art.  17 Permissiun 1 Ina permissiun per pratitgar in'ulteriura professiun per la tgira da la sanadad dals   animals vegn mo concedida, sche la petenta u il petent po cumprovar tras in examen  ch'ella u el ha experientscha avunda per diagnostitgar epidemias d'animals sco er   ch'ella  u el  ha enconuschientschas suffizientas da la legislaziun davart  epidemias   d'animals, davart medicaments e davart la protecziun dals animals.  Art.  18 Activitads scumandadas 1 Per las titularas ed ils titulars d'ina permissiun per pratitgar ulteriuras professiuns  per la tgira da la sanadad dals animals èsi scumandà expressivamain: a) da far suppressiuns da las dolurs ed intervenziuns chirurgicas che basegnan   ina suppressiun da las dolurs sco er da tractar malsognas contagiusas; b) da prender sang, da far injecziuns sco er da prender autras mesiras invasivas; c) d'emetter expertisas uffizialas, attestats uffizials ed attestaziuns uffizialas.  3.5. DISPOSIZIUNS COMMUNABLAS  Art.  19 Concessiun da la permissiun 1 La permissiun vegn concedida, sche: a) la  petenta  u  il  petent  ha  ina  buna  reputaziun  e  n'ha  betg  cuntrafatg   repetidamain u grevamain entaifer ils ultims 5 onns cunter las disposiziuns da  la legislaziun federala u chantunala davart la protecziun dals animals, davart   las epidemias d'animals, davart ils medicaments, davart ils narcotics e davart  las professiuns medicinalas u cunter la legislaziun chantunala davart ils fatgs  veterinars;  b) i n'èn avant maun nagins motivs ch'impedeschan da pratitgar la professiun. 2 La  regenza  è  autorisada  da  circumscriver  pli  detagliadamain  las  premissas  per  conceder la permissiun. Ella po reglar las ulteriuras premissas per conceder e per  retrair la permissiun sco er per reglar l'exercizi da la professiun.  Art.  20 Retratga da la permissiun 1 La permissiun sto vegnir retratga, sche: a) las premissas tenor l'artitgel 19 n'èn betg pli dadas; b) l'obligaziun professiunala e l'obligaziun d'avair quità u las disposiziuns legalas   vegnan violadas grevamain u repetidamain. 2 La retratga po avair lieu per l'entira activitad professiunala u per ina part da tala sco   er per in temp limità u illimità.  6       914.000   Art.  21 Surveglianza 1 L'uffizi è autorisà da controllar tut ils locals, tut ils vehichels, tut ils medicaments,  tut  ils  products medicinals  e tut  las installaziuns da la titulara u dal titular d'ina   permissiun, ch'èn necessaris per pratitgar la professiun sco er da prender invista da   las annotaziuns da la pratica.  Art.  22 Obligaziuns d'annunzia 1 Tecnicistas e tecnicists d'inseminaziun sco er titularas e titulars d'ina permissiun da  pratitgar  ulteriuras professiuns per la tgira  da la sanadad d'animals  ston infurmar   immediatamain la veterinaria u il veterinari uffizial cumpetent en tut ils cas ch'ellas   u els percorschan indizis d'ina malsogna transmissibla ch'è suttamessa a l'obligaziun  d'annunzia. 2 Plinavant han ellas ed els l'obligaziun da consultar ina veterinaria u in veterinari,   sch'igl  è  evident  ch'il  stadi  da  l'animal  pretenda  in  scleriment  u  in  tractament  veterinar.  Art.  23 Manar ina pratica 1 La titulara u il titular d'ina permissiun sto manar persunalmain la pratica. 2 Tut  las titularas e tut  ils  titulars d'ina  permissiun ch'èn associads en ina pratica  cuminaivla e tut las persunas ch'èn activas cun atgna responsabladad en la tgira da la  sanadad d'animals ston disponer da la permissiun correspundenta per pudair pratitgar  lur professiun. 3 La titulara u il titular d'ina permissiun è responsabel per l'exercizi da la professiun   da represchentantas e da represchentants, d'assistentas e d'assistents sco er d'autras   persunas auxiliaras.  Art.  24 Obligaziun da documentaziun 1 La titulara u il titular d'ina permissiun sto far annotaziuns davart las relaziuns da  possess e davart il signalament da l'animal, davart la diagnosa, davart il tractament e  davart ils medicaments consegnads, applitgads u ordinads.  4. Dismessa da products secundars animals  Art.  25 Incumbensas dal chantun 1 Il  chantun  procura  ch'i  vegnia  mess  a  disposiziun  l'infrastructura  per  dismetter  products secundars animals. 2 Il  chantun avra in u plirs centers chantunals da rimnada per products secundars  animals. 3 En  il  rom  da  la  rentabilitad  procura  il  chantun  per  in  servetsch  da  rimnada   suffizient.   7     914.000    Art.  26 Incumbensas da las vischnancas 1. centers regiunals da rimnada  1 Ils  centers  regiunals  da  rimnada  che  servan  a  la  rimnada  ordinaria  vegnan   construids  e  manads  da las vischnancas.  La regenza determinescha  ils  lieus dals  centers regiunals  da rimnada,  las regiuns da rimnada e l'appartegnientscha da las  vischnancas a las regiuns. 2 La regenza po relaschar in reglament davart il manaschi dals centers regiunals da   rimnada.  Art.  27 2. centers communals da rimnada 1 Las vischnancas pon endrizzar centers communals da rimnada, nua ch'ils products  secundars animals pon vegnir tegnids irreproschablamain a frestg, fin ch'els vegnan  transportads vinavant. Per transportar vinavant èn responsablas las vischnancas.  Art.  28 3. servetsch da rimnada 1 Per  dismetter  products  secundars  animals  èn  las  vischnancas  obligadas  da  s'associar al servetsch chantunal da rimnada. 2 Per lur territori  pon las vischnancas organisar  ch'ils  products secundars animals  vegnian rimnads e transportads vinavant en il center regiunal da rimnada assegnà.  Art.  29 4. plazzas per sutterrar products secundars animals 1 Las vischnancas pon vegnir obligadas da metter a disposiziun plazzas adattadas per  sutterrar products secundars animals. 2 Sin alps e sin culms giu da via ston products secundars animals vegnir sutterrads  per regla al lieu, nua ch'els  resultan, e quai uschia ch'els  vegnan cuvrids cun ina   stresa da terra d'almain 1,2 m. Il lieu na dastga betg esser palidus e na dastga betg sa  chattar en la vischinanza d'auals u da tschiffadas da funtaunas.  Art.  30 Obligaziuns da las persunas privatas 1 Tgi  che  mazza  professiunalmain  animals  u  elavura  professiunalmain  charn  (meztgas,  mazlarias  e.u.v.)  è  obligà  da  s'associar  ad  in  servetsch  chantunal  da   rimnada e d'appurtar sez ses products secundars durant tschertas uras en il center da   rimnada ubain – sin dumonda – da laschar dismetter quests products d'ina interpresa  privata da dismessa ch'è renconuschida e che ha ina garanzia contractuala.  Art.  31 Repartiziun dals custs 1. en general  1 Ils custs per dismetter products secundars animals or dal cumbat cunter epidemias  d'animals sto mo il chantun surpigliar.  8       914.000   2 Il chantun sa participescha ultra da quai cun almain dus terzs als custs dal servetsch  da  rimnada  per  dismetter  products  secundars  animals,  als  custs  da  gestiun  e  da  mantegniment dals centers chantunals da rimnada sco er als custs da gestiun d'auters   stabiliments da dismessa che resultan per il chantun. * 3 Ils custs restants van a quint da las gestiunarias e dals gestiunaris da stabiliments da   maz. La regenza reparta ils custs sin fundament dal dumber dals animals mazzads  sco er eventualmain da las quantitads da paisa. * 4 La  regenza  po  declerar  ch'i  stoppian  vegnir  pajadas  taxas  per  l'utilisaziun  dals  centers chantunals e regiunals da rimnada.  Art.  32 2. centers regiunals da rimnada 1 Als  custs  per  construir  centers  regiunals  da  rimnada  po  la  regenza  conceder  contribuziuns da fin a 50 pertschient or da la finanziaziun speziala "cumbat cunter   epidemias d'animals". * 2 Ils custs da manaschi e da mantegniment dals centers regiunals da rimnada van a  quint da las vischnancas affiliadas.  Art.  33 3. participaziun da persunas privatas al servetsch da rimnada 1 Manaschis  ch'elavuran  charn  senza  far  sezs  la  meztga  sco er  auters  manaschis  ubain  autras  utilisadras  ed  auters  utilisaders  che  fan  diever  dals  servetschs  da   rimnada da products secundars animals ston sa participar adequatamain als custs dal  servetsch da rimnada.  5. Finanziaziun speziala "cumbat cunter epidemias d'animals" *  Art.  34 * Intent 1 La finanziaziun speziala "cumbat cunter epidemias d'animals" serva ad ademplir  las  obligaziuns  finanzialas  che resultan per  il  chantun cun exequir  la legislaziun   davart epidemias d'animals.  Art.  35 Entradas en il fond 1 La finanziaziun speziala "cumbat  cunter epidemias d'animals" ha las suandantas  entradas: * 1. * la contribuziun annuala dal chantun sco er da las possessuras e dals possessurs   d'animals. Ella vegn mintgamai calculada per arment, per chaval, per portg,  per nursa, per chaura e per pievel d'avieuls;  2. las  contribuziuns  per  animals  extrachantunals  alpegiads  che  ston  vegnir  pajadas da la possessura u dal possessur da l'animal;  3. ils retgavs nets da las taxas dal commerzi da muvel;   9     914.000    4. autras  taxas  da  l'uffizi  e  multas  che  derivan  da  l'applicaziun  da  las  disposiziuns  da  la  legislaziun  davart  ils  medicaments  veterinars,  davart   epidemias  d'animals,  davart  la  protecziun  dals  animals  e  davart  ils  fatgs   veterinars;  5. las contribuziuns tenor ils artitgels 31 e 33.  Art.  36 Import da las contribuziuns 1 Da las possessuras e dals possessurs d'animals vegnan incassadas – en il senn da  l'artitgel 35 cifra 1 da questa lescha – las suandantas contribuziuns: * 1. per mintga animal da la spezia dals arments fin 10.00 francs 2. per mintga animal da la spezia dals portgs e dals chavals fin 5.00 francs 3. per mintga animal da la spezia da las nursas e da las chauras fin 5.00 francs 4. per mintga pievel d'avieuls fin 5.00 francs 2 Las  tariffas  da  contribuziun  en  il  senn  da  l'artitgel 35 cifra 2  per  animals  extrachantunals alpegiads sa drizzan tenor l'alinea 1. 3 Entaifer  il  rom  prescrit  en  l'alinea  1  fixescha  la  regenza  l'import  da  las  contribuziuns.  Art.  37 * Incassament e consegna 1 La vischnanca sto incassar las contribuziuns da las possessuras e dals possessurs  d'animals per la finanziaziun speziala "cumbat cunter epidemias d'animals" sco er  las  taxas d'alpegiada  per  animals  extrachantunals.  A l'uffizi  surdat ella glistas  da  dumbraziun per las taxas d'alpegiada sin formulars uffizials.  Art.  38 * Limitaziun dals pajaments al fond 1 Uschespert  che  la  finanziaziun  speziala  "cumbat  cunter  epidemias  d'animals"  surpassa  la  facultad  da  5  milliuns  francs,  ston  las  contribuziuns  tenor  l'artitgel 35 cifras 1 e 2 vegnir  reducidas adequatamain resguardond il princip dal  chaschunader. 2 Sche  la  facultad  sa  sbassa  sut  2  milliuns  francs,  ston  vegnir  augmentadas  las  contribuziuns tenor l'artitgel 35 cifras 1 e 2. Sche las entradas ed ils meds finanzials  avant maun na bastan betg per purtar las prestaziuns previsas en questa lescha, sto il  deficit  vegnir  anticipà  or  da  meds  publics  generals.  Pajaments  anticipads  a  la  finanziaziun speziala èn admess mo transitoricamain.  10       914.000   6. Cumbat cunter epidemias d'animals  6.1. MESIRAS  Art.  39 Mesiras generalas 1 La veterinaria u il veterinari chantunal e sia substituta u ses substitut pon ordinar  tut  las  mesiras  necessarias  per  cumbatter  er  la  derasaziun  da  novas  epidemias  d'animals. Ellas ed els pon ordinar tant mesiras da cumbat tar animals infectads u tar  animals che vegnan suspectads d'esser infectads sco er mesiras per proteger animals  sauns. 2 Ellas  ed  els  pon  ordinar  spezialmain  mesiras  da  bloccada,  vaccinaziuns  preventivas, il mazzament d'animals sco er mesiras preventivas u ordinaziuns per   l'utilisaziun da la charn e dal latg.  Art.  40 Analisas da laboratori 1 Incaricas per analisas uffizialas ston vegnir transmessas als laboratoris da l'uffizi.   L'uffizi  decida tge incaricas che vegnan  tramessas vinavant  a tscherts laboratoris   d'ordaifer per la liquidaziun.  Art.  41 Communicaziun e publicaziun da mesiras da bloccada 1 Sche  las  mesiras  da  bloccada  pertutgan  mo  effectivs  singuls,  vegn  fatga  ina  communicaziun  en  scrit  a  la  possessura  u  al  possessur,  orientond  ils  organs  communals da la polizia d'epidemias. 2 Sche la derasaziun d'ina epidemia è pli  gronda u sch'il  privel  d'epidemias è pli  grond, vegnan communitgadas las disposiziuns a quella vischnanca ch'è responsabla  per lur publicaziun e per lur observaziun. En cas spezials vegn fatga la publicaziun   en  il  fegl  uffizial  dal  chantun.  En  cas  d'epidemias  fitg  contagiusas  ston  vegnir   publitgadas  las  disposiziuns  da  bloccada  e  las  ordinaziuns  cun  tut  las  mesiras   adattadas per quest intent.  Art.  42 Cooperaziun da la vischnanca 1 Las vischnancas èn obligadas da metter a disposiziun e d'indemnisar il persunal  auxiliar  necessari  per  ils  nettegiaments  e  per  las  dischinfecziuns  ch'ils  posts  chantunals cumpetents han ordinà, sco er per las controllas periodicas dals effectivs  d'animals e per las mesiras profilacticas.  Art.  43 Obligaziuns da la possessura u dal possessur d'animals 1 En spezial sto la possessura u il possessur d'animals: 1. gidar  la  veterinaria  u  il  veterinari  tar  las  controllas  e  tar  las  ulteriuras   intervenziuns e suandar ses cumonds;   11     914.000    2. tractar  ils  animals  malsauns  tenor  las  instrucziuns  da  la  veterinaria  u  dal  veterinari;  3. nettegiar e dischinfectar las atgnas stallas e lur conturns u laschar far quai sin  agen quint;  4. manar  ils  animals  a  la  plazza  inditgada,  sch'igl  èn  vegnids  ordinads  vaccinaziuns e bogns da nursas, e gidar a vaccinar respectivamain a bagnar ils  animals;  5. far pront per il transport cadavers d'animals che resultan en l'agen manaschi, e  quai tenor las disposiziuns da la vischnanca, e manar quels en in center da  rimnada  designà  da  la  vischnanca  u  sin  la  plazza  per  sutterrar  products  secundars animals.  6.2. INDEMNISAZIUNS E CONTRIBUZIUNS  Art.  44 Indemnisaziuns per perditas d'animals 1. en general  1 Per  perditas  d'animals  vegnan  pajadas  indemnisaziuns  che  correspundan  a  la  legislaziun federala ed a las disposiziuns chantunalas cumplementaras. 2 La regenza è autorisada da declerar ch'ils princips d'indemnisaziun possian vegnir   applitgads dal tuttafatg u per part per ulteriuras malsognas d'animals, sche quai è en  l'interess public.  Art.  45 2. import da l'indemnisaziun, princip 1 Las indemnisaziuns ston vegnir calculadas uschia, che las persunas donnegiadas  survegnan – mettend a quint il retgav da l'utilisaziun – 90 pertschient da la valur da  stimaziun tar animals d'ungla e tar chavals e 70 pertschient da la valur da stimaziun   tar auters animals.  Art.  46 3. excepziuns e reducziun da l'indemnisaziun 1 Ultra dals motivs numnads en la legislaziun federala davart epidemias d'animals   vegnan refusadas u reducidas las indemnisaziuns tenor appreziar, sche: a) ils animals malsauns n'han betg survegnì la tgira ed il tractament necessari,    spezialmain sch'i n'è betg vegnì consultà ina veterinaria u in veterinari u sch'i   n'èn betg vegnidas observadas prescripziuns da possessura u da possessur;  b) il retgav da l'utilisaziun è diminuì tras in cumportament negligent; c) documents  che  conferman  la  diagnosa  sco  la  constataziun  veterinara,  il   rapport da secziun, las analisas dal laboratori u documents necessaris per la  stimaziun areguard la derivanza,  areguard la prestaziun da latg e da charn,   areguard la purtanza e.u.v. mancan dal tuttafatg u per part tar animals ids a la  malura u mazzads.  12       914.000   Art.  47 4. stimaziun 1 Ils  animals  ston  per  regla  vegnir  stimads  da  las  expertas  e  dals  experts  da  stimaziun.  En  cas  urgents  u  sch'i  ston  vegnir  stimads  mo  singuls  animals,  spezialmain er animals ids a la malura, po la veterinaria u il veterinari chantunal   ubain sia substituta u ses substitut far la stimaziun. En cas d'animals ids a la malura   ston er vegnir resguardads ils documents da derivanza e da prestaziun da latg e da   charn sco er la stimaziun da l'assicuranza.  Art.  48 5. controlla e rectificaziun da las stimaziuns 1 Possessuras e possessurs d'animals che na van betg d'accord cun la stimaziun pon  far  recurs  tar  il  departament  cumpetent  agiuntond  il  protocol  da  stimaziun  ed  ulteriurs documents relevants per il giudicament. 2 Sche stimaziuns sa basan sin indicaziuns fallidas  u na correspundan betg a las   directivas  respectivas,  las  sto  l'uffizi  returnar  a  las  expertas  ed  als  experts  da  stimaziun per las laschar giuditgar da nov, en il mender cas las sto el trametter al   departament cumpetent per las laschar examinar e rectifitgar.  Art.  49 Contribuziuns 1 Da  la  finanziaziun  speziala  "cumbat  cunter  epidemias  d'animals"  pon  vegnir   pajadas contribuziuns: * a) a l'instrucziun ed a la realisaziun da l'igiena da charn; b) a servetschs da la sanadad dals animals; c) da fin 50 pertschient als custs per construir centers regiunals da rimnada per la   dismessa da products secundars animals  u auters stabiliments  che servan a  cumbatter cunter epidemias d'animals  ed a mantegnair  sauns ils animals da  niz.  6.3. REPARTIZIUN DALS CUSTS  Art.  50 Possessura u possessur d'animals 1 A quint da la possessura u dal possessur d'animals van: 1. * ils  custs  dals  vaccins,  dals  medicaments  sco er  ils  custs  per  dar  quels  als    animals, sch'i na vegn betg ordinà expressivamain en questa lescha u en las  disposiziuns  executivas  da  la  regenza1) che  quests  custs  stoppian  vegnir  surpigliads da la finanziaziun speziala "cumbat cunter epidemias d'animals";  2. perditas da gudogn inclusiv la perdita da l'utilisaziun; 3. las  perditas  da  material  e  da  pavel  pervia  da  dischinfecziuns  e  da   nettegiaments ordinads; 4. la resalva persunala tar perditas d'animals;  1) DG 914.100   13   http://www.gr-lex.gr.ch/data/914.100/rm   914.000    5. las indemnisaziuns da la veterinaria u dal veterinari cun ina incarica uffiziala   per  controllar  u  per  tractar  animals  ed effectivs  e  per  emetter  ils  attestats   necessaris che vegnan  dumandads  per  exposiziuns da muvel,  per martgads  spezials, per l'export u per l'import.  Art.  51 Vischnancas 1 Las vischnancas ston surpigliar: 1. ils custs che stattan en connex cun la publicaziun da mesiras ordinadas e cun   la surveglianza da lur execuziun, inclusiv las guardias d'epidemias ed ils posts  da bloccada che ston vegnir installads da la vischnanca;  2. ils  custs  dal  persunal  auxiliar  per  tut  las  mesiras  da  cumbat  inclusiv  il   nettegiament  e  la  dischinfecziun,  uschenavant  che  quests  custs  n'èn  betg  chaussa da la possessura u dal possessur d'animals;  3. ils  custs  da  las  accumpagnadras  e  dals  accumpagnaders  tar  las  controllas  periodicas dals effectivs d'animals e tar las vaccinaziuns preventivas;  4. ils custs per dismetter  products secundars animals,  inclusiv ils custs per la  participaziun a la construcziun, al manaschi ed al mantegniment dals centers   regiunals da rimnada, uschenavant che quests custs na vegnan betg surpigliads  dal chantun e da persunas privatas che fan diever dal servetsch da rimnada;  5. * ils custs per incassar las contribuziuns da las possessuras e dals possessurs  d'animals e las contribuziuns per l'alpegiada dals animals extrachantunals per  mauns da la finanziaziun speziala "cumbat cunter epidemias d'animals";  6. ils custs per construir e per metter a disposiziun ils bogns da nursas. 2 La salarisaziun da las incumbensadas e dals incumbensads per dismetter products  secundars animals è chaussa da las vischnancas. 3 Per che lur organs da la polizia d'epidemias possian frequentar curs obligatorics   d'instrucziun  e  da cumplettaziun  han las vischnancas da pajar  a  quels  diarias  ed  indemnisaziuns da spesas adequatas.  Art.  52 Fond cunter epidemias d'animals 1 Tut ils custs da las mesiras preventivas e da cumbat sco er las indemnisaziuns per   animals van a quint da la finanziaziun speziala "cumbat cunter epidemias d'animals",   uschenavant che quests custs na ston betg vegnir surpigliads da la possessura u dal  possessur d'animals, da la vischnanca u da la confederaziun. * 2 Quai èn spezialmain ils suandants custs: 1. ils  custs  da  la  veterinaria  u  dal  veterinari  per  intervenziuns  en il  rom dal   cumbat cunter epidemias d'animals; 2. ils custs da laboratori per las analisas che vegnan ordinadas da l'uffizi u ch'èn    vegnidas fatgas cun ses consentiment; 3. ils custs per ils vaccins, en cas ch'i vegn ordinà da vaccinar ils effectivs dals    animals da niz; 4. ils custs per ils meds da dischinfecziun per indrizs e per vehichels en il cumbat   cunter epidemias d'animals;  14       914.000   5. ils custs da transport, da stimaziun e d'utilisaziun en il rom dal cumbat cunter  epidemias d'animals;  6. ils custs per las guardias d'epidemia, per ils posts da bloccada e per ils posts  da dischinfecziun che vegnan installads dal chantun;  7. l'indemnisaziun dal persunal auxiliar engaschà da l'uffizi en cas da controllas e  da  vaccinaziuns  preventivas  suenter  erupziuns  d'epidemias  observond  ils  artitgels 42 e 51 da questa lescha;  8. la dismessa da products secundars animals en cas d'epidemias; 9. l'indemnisaziun da las inspecturas e dals inspecturs d'avieuls per intervenziuns   en  il  cumbat  da  malsognas  d'avieuls  ch'èn  suttamessas  a  l'obligaziun  d'annunzia;  10. * plinavant van las parts dal chantun vi dals custs dal servetsch da rimnada, dal   manaschi  e  dal  mantegniment  dals  centers  chantunals  da  rimnada  e  da  la  dismessa da products secundars animals a quint da la finanziaziun speziala  "cumbat  cunter epidemias d'animals",  nun che quests custs stoppian vegnir  surpigliads da persunas privatas, da la vischnanca u da la confederaziun.  7. Traffic cun animals, cun substanzas d'origin animal e cun  auters objects  7.1. MARTGADS DA MUVEL ED EXPOSIZIUNS DA MUVEL  Art.  53 Cumpetenzas da l'uffizi 1 Sch'igl exista in privel acut d'epidemias d'animals u il privel da derasar malsognas  contagiusas  è  l'uffizi  autorisà  da  disponer  che  martgads  d'animals,  martgads  da  muvel  da  maz  ed  exposiziuns  da  muvel  vegnian  annullads  u  suspendids  temporarmain.  Art.  54 Exposiziuns da muvel localas e regiunalas ed occurrenzas  sumegliantas  1 Per  la  preschentaziun  ad  exposiziuns  da  muvel  localas  ed  ad  occurrenzas  sumegliantas,  nua  che  mo  animals  da  las  vischnancas  d'exposiziun  e  da  las  vischnancas vischinas respectivamain da la medema vallada vegnan preschentads,  n'èsi per regla betg necessari d'avair cun sai ils documents d'accumpagnament e da   controllar la preschentaziun. 2 En quest connex po l'uffizi ordinar mesiras divergentas, cunzunt per avair cun sai   ils documents d'accumpagnament.  Art.  55 Custs per controllar la preschentaziun 1 Ils  custs che resultan per controllar la preschentaziun ston vegnir surpigliads da  l'organisatura u da l'organisatur.   15     914.000    7.2. TRAFFIC CUN ANIMALS  Art.  56 Traffic cun animals da l'exteriur 1 Tgi  che vul  alpegiar  animals  esters da la spezia dals chavals,  dals bovs,  da las  nursas, da las chauras u dals portgs sin las alps grischunas, sto annunziar quai a   l'uffizi avant ch'igl è previs da passar sur il cunfin.  7.3. COMMERZI DA MUVEL  Art.  57 Valaivladad da la patenta 1 Las patentas per il commerzi da muvel grond valan er per il commerzi da muvel   manidel.  8. Protecziun dals animals  Art.  58 Obligaziuns da cooperar 1. obligaziuns d'annunzia  1 Las  vischnancas  èn  obligadas  d'annunziar  als  organs  executivs  chantunals  cuntravenziuns  cunter  la  legislaziun  davart  la  protecziun  dals  animals  sin  lur  territori. 2 Las veterinarias ed ils veterinaris, las tecnicistas ed ils tecnicists d'inseminaziun, las  titularas ed ils titulars d'ina permissiun per pratitgar ulteriuras professiuns da la tgira  da la sanadad dals animals, las controlladras ed ils controlladers da charn, la polizia   chantunala, ils organs da surveglianza da chatscha sco er ils ulteriurs organs da la  polizia  d'epidemias  d'animals  annunzian  a  l'uffizi  las  cuntravenziuns  cunter  la  legislaziun davart la protecziun dals animals.  Art.  59 2. obligaziun da sustegnair 1 Las  vischnancas,  las  veterinarias  ed  ils  veterinaris,  las  controlladras  ed  ils  controlladers da charn, la polizia chantunala, ils organs da surveglianza da chatscha  sco er ils ulteriurs organs da la polizia d'epidemias d'animals sustegnan ils organs  executivs en il sectur da la protecziun dals animals.  Art.  60 Contribuziuns 1 Il chantun po pajar contribuziuns a la realisaziun da curs che servan a la protecziun  dals animals.  16       914.000   Art.  61 Cumissiun per experiments cun animals 1. cumposiziun  1 La  cumissiun  per  experiments  cun  animals  sa  cumpona  da  5  commembras  e  commembers  dal  fatg.  Duas  da  quellas  persunas  ston  vegnir  elegidas  en  enclegientscha  cun la  societad grischuna  per  la  protecziun dals  animals  sco sias  represchentantas. L'uffizi maina il secretariat. 2 Empè da quai  po la  regenza  instituir  ina  cumissiun  communabla  ensemen cun  auters chantuns.  Art.  62 2. cumpetenzas ed incumbensas 1 Ultra da las cumpetenzas e da las incumbensas numnadas en la legislaziun federala  davart  la  protecziun  dals  animals  cusseglia  la  cumissiun  per  experiments  cun  animals  l'uffizi  en tut  las  dumondas  che stattan en connex cun experiments  cun  animals. 2 L'uffizi po delegar ulteriuras incumbensas ad ella.  Art.  63 Consultaziun d'organisaziuns 1 L'uffizi po consultar ulteriuras organisaziuns per la cussegliaziun.  9. Possess da chauns ed animals chattads  Art.  64 Possess da chauns 1. registraziun e controlla  1 Las vischnancas èn obligadas da registrar ils chauns en ina banca da datas che vegn  inditgada da la regenza e d'actualisar permanentamain las datas. Il possess da chauns  è suttamess a lur controlla. 2 Las vischnancas pon relaschar ulteriuras disposiziuns davart il possess da chauns.  Art.  65 2. examen da cumportament 1 L'uffizi è autorisà da metter in chaun sut observaziun (examen da cumportament),   sch'i dat indizis per singularitads dal cumportament. 2 Ils custs da l'examen da cumportament e d'eventualas ulteriuras analisas van a quint  da la possessura u dal possessur dal chaun, sche l'examen da cumportament mussa  che l'animal è privlus per la publicitad.  Art.  66 3. mesiras 1 L'uffizi ordinescha las mesiras ch'èn necessarias per segirar animals privlus. El po  spezialmain ordinar che: a) la possessura u il possessur d'animals stoppia frequentar curs u scolaziuns;   17     914.000    b) la  possessura  u  il  possessur  da  chauns  stoppia  far  in'assicuranza  da  responsabladad;  c) l'animal stoppia vegnir collocà ad interim en ina chasa d'animals u en in auter  institut da tegnida d'animals adattà;  d) l'animal na dastgia betg vegnir scolà u utilisà per il servetsch da protecziun; e) il chaun stoppia – en territoris d'abitadi – purtar in buccarè u vegnir manà a la    tschinta; f) l'animal dastgia vegnir conducì mo da tschertas persunas; g) il chaun mastgel stoppia vegnir chastrà respectivamain la chogna sterilisada   senza indemnisaziun; h) l'animal vegnia exproprià senza indemnisaziun cun l'intent d'al plazzar en in   auter lieu; i) l'animal stoppia vegnir mazzà senza indemnisaziun. 2 Ils custs da la mesira van a quint da la possessura u dal possessur d'animals.  Art.  67 Animals senza patruna u senza patrun u animals fugids 1 Animals senza patruna u senza patrun ed animals fugids ston vegnir prendids en  salv dals organs communals e surdads a la possessura u al possessur. Las expensas  per  pavlar  e  per  collocar  l'animal,  las  expensas  per  retschertgas  sco  er  tut  las   ulteriuras spesas ston vegnir surpigliadas da la possessura u dal possessur d'animals. 2 Sche la possessura u sch'il possessur d'animals na po betg vegnir eruì entaifer in  termin adequat, vegn l'animal – sin ordinaziun da la vischnanca – collocà en in lieu   adattà. Sche la possessura u sch'il possessur na po betg vegnir eruì, van ils custs a  quint da la vischnanca. 3 Sche l'animal  na po vegnir  collocà nagliur,  vegn  el  mazzà.  La  possessura  u  il  possessur n'ha nagin dretg d'indemnisaziun.  10. Finanziaziun  Art.  68 Contribuziuns federalas echantunalas 1 En tut quels cas che contribuziuns chantunalas èn la premissa per contribuziuns  federalas,  vala  la  regla  ch'il  chantun  conceda  las  contribuziuns  che  vegnan  pretendidas dad el tenor la legislaziun federala.  Art.  69 Contribuziuns chantunalas 1 La regenza concluda contribuziuns finanzialas ed autras mesiras da promoziun en il  senn da questa lescha ed en il  rom dals credits ch'èn  vegnids fixads dal cussegl  grond. 2 Ella  po colliar  mesiras  chantunalas  da  promoziun  e  prestaziuns chantunalas  da  contribuziuns cun cundiziuns e pretensiuns.  18       914.000   Art.  70 Taxas ed indemnisaziuns 1. Obligaziun da pajar taxas  1 Tgi che chaschuna u tgi che ha da responsar acts uffizials tenor questa lescha, tenor  las disposiziuns executivas respectivas u tenor la legislaziun federala surordinada,  sto star bun per ils custs correspundents.  Art.  71 2. Controllas posteriuras a) obligaziun da pajar taxas  1 Sch'i vegnan constatadas mancanzas a chaschun da controllas che vegnan fatgas   tenor  questa  lescha,  tenor  las  disposiziuns  executivas  respectivas  u  tenor  la  legislaziun  federala  surordinada,  e  sch'i  ston  alura  vegnir  fatgas  controllas  posteriuras per constatar che las mancanzas sajan vegnidas eliminadas, ston vegnir  pajadas taxas per questas controllas posteriuras.  Art.  72 b) import da las taxas 1 Per controllas simplas fixescha la regenza taxas pauschalas fin maximalmain 2000  francs per controlla.  11. Procedura e delegaziun d'incumbensas  Art.  73 Meds legals en ils fatgs da contribuziun 1 Cunter decisiuns dal  departament  davart  contribuziuns,  per  las  qualas  i  n'exista  nagin dretg legal, po vegnir fatg recurs tar la regenza. Quella decida definitivamain.  Art.  74 Barat da datas 1 Per  ademplir  lur  incumbensas  han  l'uffizi  sco  er  l'uffizi  ch'è  cumpetent  per  l'agricultura  il  dretg da barattar las datas da persunas e da manaschi  ch'èn avant   maun  tar  els  en  il  sectur  da  l'agricultura,  da  la  sanadad  dals  animals,  dals   medicaments veterinars, da las victualias e da la protecziun dals animals. 2 Cun  agid  d'ina  procedura  d'invista  pon  las  datas  er  vegnir  fatgas  accessiblas  vicendaivlamain.  Art.  75 Delegaziun d'incumbensas 1 La regenza po delegar las suandantas incumbensas a terzas persunas u las liquidar   en collavuraziun cun auters posts dal stadi: a) controllar fatschentas da commerzi en detagl en il senn da la legislaziun davart   ils products terapeutics; b) manar bancas da datas; c) dismetter products secundars animals;   19     914.000    d) controllar  tratgas  d'animals  da  cumpagnia,  tratgas  da  selvaschina  e  tratgas  d'animals  d'experiment  sco er negozis  d'animals,  affars  zoologics,  pensiuns  d'animals, circus e curtins zoologics.  12. Disposiziuns penalas  Art.  76 Chastiabladad 1. violaziun da l'obligaziun da dumandar ina permissiun  1 Tgi  che  pratitgescha  u  tgi  che  sa  recumonda  senza  permissiun  per  ina  da  las  professiuns  suttamessas  a  l'obligaziun  da  dumandar  ina  permissiun  tenor  questa  lescha u tenor ils relaschs che sa basan sin quella,  vegn  chastià cun multa  fin  a   20 000 francs. 2 Indrizs,  apparats e substanzas che servan a pratitgar  ina professiun scumandada  vegnan confiscads senza indemnisaziun.  Art.  76a * 2. periclitaziun tras animals 1 Cun ina multa vegn chastià, tgi che: a) na tegna betg a ferm en moda suffizienta in animal privlus; b) chaschuna in privel per umans u per chaussas cun provocar, cun spaventar u   cun liberar senza dretg animals; c) chatscha in animal sin umans u sin auters animals; d) na retegna  betg in  animal  che stat  sut  sia  surveglianza  d'attatgar  umans  u   auters animals. 2 Sch'igl  è avant  maun ina cuntravenziun cunter l'alinea 1,  po l'uffizi  ordinar che  l'animal vegnia mazzà.  Art.  77 3. ulteriuras cuntravenziuns * 1 Tgi  che violescha sapientivamain  u per  negligientscha  questa  lescha u relaschs  chantunals u communals che sa basan sin quella, vegn chastià cun multa fin a 20 000  francs.  Art.  78 Persunas giuridicas e societads 1 Sch'i vegn commessa ina cuntravenziun cun procurar las fatschentas d'ina persuna  giuridica,  d'ina  societad  collectiva  u  commanditara,  d'ina  firma  singula  u  d'ina   collectivitad  senza  persunalitad  giuridica  u  uschiglio  cun  exequir  fatschentas  u  servetschs  per  in'autra  persuna,  pon  vegnir  applitgadas  las  disposiziuns  correspundentas dal dretg penal administrativ federal.  20       914.000   Art.  79 Surannaziun 1 Cuntravenziuns  cunter  questa  lescha  u  cunter  relaschs  che  sa  basan  sin  quella  suranneschan  entaifer  2  onns  dapi  che  l'act  chastiabel  è  vegnì  terminà.  La  surannaziun absoluta entra en vigur  suenter 5 onns.  Il  chasti  d'ina cuntravenziun  surannescha en 5 onns.  Art.  80 * Cumpetenza e procedura 1 Surpassaments  da  questa  lescha,  da  sias  disposiziuns  executivas  sco  er  da  la   legislaziun  federala  surordinada  respectiva  vegnan  giuditgads  da  l'autoritad  administrativa  chantunala  cumpetenta  tenor  las  disposiziuns  davart  la  procedura  penala davant autoritads administrativas.  13. Disposiziuns finalas  Art.  81 Aboliziun dal dretg vertent 1 Cun l'entrada en vigur da questa lescha vegn abolida la lescha davart ils fatgs da  veterinari dals 25 da settember 19941).  Art.  82 Disposiziuns transitoricas 1 Per proceduras pendentas sto vegnir applitgà il dretg nov. 2 Las persunas che pratitgavan – gia durant ils ultims 3 mais avant l'entrada en vigur   da questa lescha – cun u senza permissiun, legalmain e regularmain, ina professiun  per la tgira da la sanadad dals animals en il chantun, han il dretg da pratitgar questa  professiun er vinavant. Ellas ston dentant s'annunziar entaifer 3 mais dapi l'entrada  en vigur da questa lescha tar l'uffizi e resguardar las obligaziuns da professiun e da   cumportament da questa lescha. 3 Sch'ina  persuna  chala  cun  l'activitad  ch'ella  pratitgava  legalmain  e  senza  permissiun  gia  avant  l'entrada  en  vigur  da  questa  lescha,  sto  ella  dumandar  ina  permissiun tenor ils artitgels 13 ss. da questa lescha, sch'ella cumenza puspè cun sia   activitad.  Art.  83 Referendum, entrada en vigur 1 Questa lescha è suttamessa al referendum facultativ2). 2 La regenza fixescha il termin da l'entrada en vigur3) da questa lescha.  1) CUL 1994, 3126 2) Il termin da referendum è scadì ils 12 da december 2007. Entaifer quest termin n'èn vegnids   inoltrads nagins referendums. 3) mess en vigur cun CR dals 11 da november 2008 per il 1. da december 2008   21     914.000    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 30-08-2007 01-12-2008 relasch emprima versiun - 16-06-2010 01-01-2011 Art. 76a integraziun 2010, 2414 16-06-2010 01-01-2011 Art. 77 midada dal titel 2010, 2414 16-06-2010 01-01-2011 Art. 80 revisiun totala 2010, 2414 19-10-2011 01-12-2012 Art. 32 al. 1 midada - 19-10-2011 01-12-2012 Titel 5. midada - 19-10-2011 01-12-2012 Art. 34 revisiun totala - 19-10-2011 01-12-2012 Art. 35 al. 1 midada - 19-10-2011 01-12-2012 Art. 37 revisiun totala - 19-10-2011 01-12-2012 Art. 38 revisiun totala - 19-10-2011 01-12-2012 Art. 49 al. 1 midada - 19-10-2011 01-12-2012 Art. 50 al. 1, 1. midada - 19-10-2011 01-12-2012 Art. 51 al. 1, 5. midada - 19-10-2011 01-12-2012 Art. 52 al. 1 midada - 19-10-2011 01-12-2012 Art. 52 al. 2, 10. midada - 18-11-2014 01-01-2016 Art. 31 al. 2 midada 2014-031 18-11-2014 01-01-2016 Art. 31 al. 3 midada 2014-031 18-11-2014 01-01-2016 Art. 35 al. 1, 1. midada 2014-031 18-11-2014 01-01-2016 Art. 36 al. 1 midada 2014-031  22       914.000   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 30-08-2007 01-12-2008 emprima versiun - Art. 31 al. 2 18-11-2014 01-01-2016 midada 2014-031 Art. 31 al. 3 18-11-2014 01-01-2016 midada 2014-031 Art. 32 al. 1 19-10-2011 01-12-2012 midada - Titel 5. 19-10-2011 01-12-2012 midada - Art. 34 19-10-2011 01-12-2012 revisiun totala - Art. 35 al. 1 19-10-2011 01-12-2012 midada - Art. 35 al. 1, 1. 18-11-2014 01-01-2016 midada 2014-031 Art. 36 al. 1 18-11-2014 01-01-2016 midada 2014-031 Art. 37 19-10-2011 01-12-2012 revisiun totala - Art. 38 19-10-2011 01-12-2012 revisiun totala - Art. 49 al. 1 19-10-2011 01-12-2012 midada - Art. 50 al. 1, 1. 19-10-2011 01-12-2012 midada - Art. 51 al. 1, 5. 19-10-2011 01-12-2012 midada - Art. 52 al. 1 19-10-2011 01-12-2012 midada - Art. 52 al. 2, 10. 19-10-2011 01-12-2012 midada - Art. 76a 16-06-2010 01-01-2011 integraziun 2010, 2414 Art. 77 16-06-2010 01-01-2011 midada dal titel 2010, 2414 Art. 80 16-06-2010 01-01-2011 revisiun totala 2010, 2414   23    	1. Disposiziuns generalas 	Art. 1 Intent 	Art. 2 Execuziun  	2. Organisaziun e cumpetenza 	2.1. Autoritads chantunalas 	Art. 3 Regenza 	Art. 4 Departament 	Art. 5 Uffizi 	Art. 6 Veterinarias e veterinaris uffizials 	Art. 7 Veterinarias e veterinaris cun incumbensas spezialas 	Art. 8 Cumissaria e cumissari d'avieuls 	Art. 9 Expertas ed experts da stimaziun  	2.2. Autoritads communalas 	Art. 10 Incumbensas da las vischnancas 1. princip 	Art. 11 2. incumbensadas ed incumbensads per dismetter products secundars animals 	Art. 12 3. dismessa da products secundars animals   	3. Professiuns da la tgira da la sanadad dals animals e direcziun d'ina pratica 	3.1. Obligaziun da dumandar ina permissiun 	Art. 13 Obligaziun da dumandar ina permissiun  	3.2. Veterinarias e veterinaris 	Art. 14 Permissiun 	Art. 15 Obligaziuns spezialas  	3.3. Tecnicistas e tecnicists d'inseminaziun 	Art. 16 Permissiun  	3.4. Ulteriuras professiuns da la tgira da la sanadad dals animals 	Art. 17 Permissiun 	Art. 18 Activitads scumandadas  	3.5. Disposiziuns communablas 	Art. 19 Concessiun da la permissiun 	Art. 20 Retratga da la permissiun 	Art. 21 Surveglianza 	Art. 22 Obligaziuns d'annunzia 	Art. 23 Manar ina pratica 	Art. 24 Obligaziun da documentaziun   	4. Dismessa da products secundars animals 	Art. 25 Incumbensas dal chantun 	Art. 26 Incumbensas da las vischnancas 1. centers regiunals da rimnada 	Art. 27 2. centers communals da rimnada 	Art. 28 3. servetsch da rimnada 	Art. 29 4. plazzas per sutterrar products secundars animals 	Art. 30 Obligaziuns da las persunas privatas 	Art. 31 Repartiziun dals custs 1. en general 	Art. 32 2. centers regiunals da rimnada 	Art. 33 3. participaziun da persunas privatas al servetsch da rimnada  	5. Finanziaziun speziala "cumbat cunter epidemias d'animals" * 	Art. 34 * Intent 	Art. 35 Entradas en il fond 	Art. 36 Import da las contribuziuns 	Art. 37 * Incassament e consegna 	Art. 38 * Limitaziun dals pajaments al fond  	6. Cumbat cunter epidemias d'animals 	6.1. Mesiras 	Art. 39 Mesiras generalas 	Art. 40 Analisas da laboratori 	Art. 41 Communicaziun e publicaziun da mesiras da bloccada 	Art. 42 Cooperaziun da la vischnanca 	Art. 43 Obligaziuns da la possessura u dal possessur d'animals  	6.2. Indemnisaziuns e contribuziuns 	Art. 44 Indemnisaziuns per perditas d'animals 1. en general 	Art. 45 2. import da l'indemnisaziun, princip 	Art. 46 3. excepziuns e reducziun da l'indemnisaziun 	Art. 47 4. stimaziun 	Art. 48 5. controlla e rectificaziun da las stimaziuns 	Art. 49 Contribuziuns  	6.3. Repartiziun dals custs 	Art. 50 Possessura u possessur d'animals 	Art. 51 Vischnancas 	Art. 52 Fond cunter epidemias d'animals   	7. Traffic cun animals, cun substanzas d'origin animal e cun auters objects 	7.1. Martgads da muvel ed exposiziuns da muvel 	Art. 53 Cumpetenzas da l'uffizi 	Art. 54 Exposiziuns da muvel localas e regiunalas ed occurrenzas sumegliantas 	Art. 55 Custs per controllar la preschentaziun  	7.2. Traffic cun animals 	Art. 56 Traffic cun animals da l'exteriur  	7.3. Commerzi da muvel 	Art. 57 Valaivladad da la patenta   	8. Protecziun dals animals 	Art. 58 Obligaziuns da cooperar 1. obligaziuns d'annunzia 	Art. 59 2. obligaziun da sustegnair 	Art. 60 Contribuziuns 	Art. 61 Cumissiun per experiments cun animals 1. cumposiziun 	Art. 62 2. cumpetenzas ed incumbensas 	Art. 63 Consultaziun d'organisaziuns  	9. Possess da chauns ed animals chattads 	Art. 64 Possess da chauns 1. registraziun e controlla 	Art. 65 2. examen da cumportament 	Art. 66 3. mesiras 	Art. 67 Animals senza patruna u senza patrun u animals fugids  	10. Finanziaziun 	Art. 68 Contribuziuns federalas e
chantunalas 	Art. 69 Contribuziuns chantunalas 	Art. 70 Taxas ed indemnisaziuns 1. Obligaziun da pajar taxas 	Art. 71 2. Controllas posteriuras a) obligaziun da pajar taxas 	Art. 72 b) import da las taxas  	11. Procedura e delegaziun d'incumbensas 	Art. 73 Meds legals en ils fatgs da contribuziun 	Art. 74 Barat da datas 	Art. 75 Delegaziun d'incumbensas  	12. Disposiziuns penalas 	Art. 76 Chastiabladad 1. violaziun da l'obligaziun da dumandar ina permissiun 	Art. 76a * 2. periclitaziun tras animals 	Art. 77 3. ulteriuras cuntravenziuns * 	Art. 78 Persunas giuridicas e societads 	Art. 79 Surannaziun 	Art. 80 * Cumpetenza e procedura  	13. Disposiziuns finalas 	Art. 81 Aboliziun dal dretg vertent 	Art. 82 Disposiziuns transitoricas 	Art. 83 Referendum, entrada en vigur   		2018-06-06T03:09:05+0200 	"7001 Chur" 	"Gesetzessammlung Kanton Graubünden"


canton: gr

title: Ordinaziun davart ils fatgs veterinars

abbreviation: Ovet

pdf_content: Ordinaziun davart ils fatgs veterinars (Ovet)    914.100   Ordinaziun davart ils fatgs veterinars (Ovet)  dals 11-11-2008 (versiun dals 01-12-2012)  sa basond sin l'art. 45 da la constituziun chantunala sco er sin ils art. 3 al. 2 lit. d,  19 al. 2, 26 al. 2, 31 al. 3 e 72 da la lescha davart ils fatgs veterinars  relaschada da la regenza ils 11 da november 2008  1. Organisaziun  Art.  1 Inspecturas ed inspecturs d'avieuls sco er expertas ed experts da  stimaziun  1 Il  departament fixescha il dumber necessari d'inspecturas e d'inspecturs d'avieuls  sco  er  d'expertas  e  d'experts  da  stimaziun.  El  assegna  in  tschert  territori  a  las   inspecturas ed als inspecturs d'avieuls.  Art.  2 Substituziuns 1 L'uffizi  regla  la  substituziun  tranter  las  veterinarias  ed  ils  veterinaris  uffizials,   tranter las inspecturas ed ils inspecturs d'avieuls  sco er tranter las expertas ed ils   experts da stimaziun.  2. Professiuns da la tgira da la sanadad d'animals e direcziun  d'ina pratica  2.1. DISPOSIZIUNS CUMINAIVLAS  Art.  3 Dumonda per ina permissiun 1 La permissiun sto vegnir dumandada tar l'uffizi cumpetent avant che cumenzar cun  l'activitad ch'è suttamessa a l'obligaziun da dumandar ina permissiun. 2 La dumonda da survegnir ina permissiun sto vegnir inoltrada a l'uffizi en scrit e  cun agiuntar ils documents necessaris.  * tabellas da las modificaziuns a la fin dal relasch   1     914.100    3 L'uffizi è autorisà da pretender da la petenta u dal petent ubain da terzas persunas   ulteriuras indicaziuns u ulteriurs documents.  Art.  4 Cuntegn da la dumonda 1 La dumonda sto cuntegnair il  num,  il  prenum,  la data da naschientscha,  il  lieu   d'origin sco er l'adressa da domicil exacta da la petenta u dal petent. 2 En la dumonda stoi vegnir inditgà, nua che la pratica duai vegnir manada (adressa  da la pratica). 3 Sche  l'activitad  duai  avair  lieu  en  il  rom d'ina  pratica  cuminaivla,  ston  vegnir   inditgadas las autras titularas ed ils auters titulars da la permissiun per pratitgar la  professiun  da  la  tgira  da  la  sanadad  d'animals  e  la  furma  giuridica  da  la  collavuraziun.  Art.  5 Agiuntas tar la dumonda 1 A la dumonda sto vegnir agiuntà in extract actual dal register penal.  Art.  6 Obligaziuns d'annunzia 1 L'avertura  d'ulteriuras  praticas  sco  er  la  participaziun  ad  ina  nova  pratica  cuminaivla ston vegnir annunziadas a l'uffizi. 2 Sch'ina pratica vegn  liquidada ubain sche la possessura u sch'il  possessur da la  permissiun sorta da la pratica cuminaivla, sto quai vegnir annunzià a l'uffizi.  Art.  7 Publicaziun 1 L'uffizi  procura per ina publicaziun adequata da las titularas e dals titulars da la  permissiun.  2.2. VETERINARIAS E VETERINARIS  Art.  8 Agiuntas supplementaras 1 Ensemen cun la dumonda sto vegnir inoltrà il diplom da veterinaria u da veterinari. 2 En cas  da diploms esters  ston vegnir  agiuntads  supplementarmain  l'attest  da la  renconuschientscha tras las autoritads federalas sco er in extract dal register penal  dal stadi d'origin.  Art.  9 Contabilitad 1 La contabilitad en il rom da l'activitad d'inseminaziun vegn manada tenor l'artitgel   13 da questa ordinaziun.  2       914.100   2.3. TECNICISTAS E TECNICISTS D'INSEMINAZIUN  Art.  10 Agiuntas supplementaras 1 A la dumonda ston vegnir agiuntads l'attest da qualificaziun da l'uffizi federal u –  per las inseminadras e per ils inseminaders da l'agen effectiv – l'attest d'avair absolvì   la scolaziun prescritta.  Art.  11 Activitads permessas 1 Permess èsi – ultra da far il rapport preliminar – en spezial da: 1. giuditgar l'animal exteriuramain (analisa da l'aspect); 2. giuditgar la prontezza a l'inseminaziun cun palpar la madra; 3. far l'inseminaziun.  Art.  12 Activitads scumandadas 1 Scumandadas èn cunzunt tut las analisas vi d'animals che ston vegnir inseminads e  che  na  ston  betg  vegnir  inseminads  en  il  senn  d'ina  analisa  cumplessiva  ed  independenta  dals  organs  genitals  ubain  scumandà  èsi  da  prender  mesiras   terapeuticas vi dals organs genitals u da far diagnosas scientificas sco expertisas dals  ovaris.  Art.  13 Contabilitad 1 La titulara u il titular d'ina permissiun sto registrar las dosas dadas u consegnadas.   Da registrar èsi: 1. la data da la retratga; 2. la funtauna da retratga (num, adressa); 3. il dumber e l'identificaziun da las dosas retratgas; 4. la data da l'inseminaziun; 5. l'identificaziun da la dosa che vegn inseminada; 6. l'identificaziun da l'animal che sto vegnir inseminà (marca d'ureglia u, sche   quella n'è betg avant maun, in auter indicatur); 7. il num e l'adressa da la possessura u dal possessur da l'animal che sto vegnir   inseminà; 2 Ils documents ston vegnir tegnids en salv per almain 3 onns.  2.4. ULTERIURAS PROFESSIUNS DA LA TGIRA DA LA  SANADAD D'ANIMALS  Art.  14 Agiuntas supplementaras 1 A la dumonda sto vegnir agiuntà l'attest da l'examen reussì.   3     914.100    Art.  15 Examen 1 A l'examen vegn admess, tgi che ha pajà las taxas d'examen. 2 L'examen consista d'ina part en scrit che dura 2 uras e d'ina part a bucca che dura  almain 15 minutas. 3 A l'examen a bucca vegn mo admess, tgi che ha reussì l'examen en scrit.  Art.  16 Termin da l'examen 1 L'uffizi fixescha ils termins da l'examen.  Art.  17 Cuntegn da l'examen 1 L'uffizi definescha il cuntegn da l'examen.  Art.  18 Valitaziun da l'examen 1 Per l'examen en scrit e per l'examen a bucca vegn dada mintgamai ina nota tranter   1 e 6; 6 signifitga fitg bun ed 1 fitg nausch. 2 L'examen è reussì, sche la media da las notas dals 2 examens importa almain 4   (suffizient) e sche nagina nota n'è sut 3,5. 3 Il resultat da l'examen vegn communitgà en scrit.  Art.  19 Activitads anteriuras en in auter chantun 1 Persunas che exequeschan gia legalmain lur activitad en in auter chantun e che  vulan exequir ussa questa activitad er en il chantun Grischun, ston s'annunziar tar  l'uffizi avant che cumenzar cun l'activitad. Ellas ston sa legitimar davart l'activitad  ch'ellas han gia exequì fin ussa cun vigur legala. 2 L'uffizi po fixar cundiziuns per l'activitad en il chantun Grischun. En spezial po el   pretender  da  repeter  l'examen  cumplettamain  u  parzialmain  u  d'absolver  posteriuramain ina scolaziun.  3. Diever da medicaments veterinars  Art.  20 Permissiun da commerzi en detagl 1. apoteca veterinara da la pratica  1 La dumonda da manar  in'apoteca  veterinara  da la pratica sto vegnir  inoltrada a  l'uffizi ensemen cun la permissiun da manar ina pratica u ensemen cun la dumonda  per ina tala.  4       914.100   Art.  21 2. ulteriuras professiuns da la tgira da la sanadad d'animals a) dimensiun  1 Ad ina persuna che pratitgescha in'ulteriura professiun da la tgira da la sanadad  d'animals po vegnir concedida ina permissiun da commerzi en detagl per tschertas  gruppas  da  medicaments  da  la  categoria  D  sco  per  exempel  per  medicaments   omeopats u antroposofics.  Art.  22 b) premissas 1 La  petenta  u  il  petent  sto  cumprovar  ch'ella  u  ch'el  haja  frequentà  in  curs  renconuschì ed haja terminà quel cun in examen reussì. En quest curs ha ella u el   acquistà enconuschientschas da la lescha federala davart ils products terapeutics e   davart il diever da la gruppa respectiva da medicaments. 2 L'uffizi decida davart la renconuschientscha dal curs. 3 Sch'i  n'è betg segir,  ch'il  curs possia vegnir renconuschì u che la petenta u ch'il   petent haja las enconuschientschas necessarias, po l'uffizi ordinar in examen a bucca  d'almain ¼ d'ura. 4 Per l'examen valan dal rest ils artitgels 15 ss. confurm al senn.  Art.  23 3. possessuras e possessurs da fatschentas spezialisadas zoologicas e  d'apicultura  1 La dumonda sto vegnir inoltrada a l'uffizi ensemen cun la cumprova d'ina scolaziun  renconuschida ch'è vegnida terminada cun success. 2 Dal rest vala l'artitgel 22 confurm al senn.  Art.  24 Conservar ils medicaments 1. en general  1 Ils medicaments ston vegnir conservads en in lieu inaccessibel a terzas persunas, e   tenor las instrucziuns da deposit da la producenta u dal producent.  Art.  25 2. praticas cuminaivlas 1 En praticas cuminaivlas sto vegnir designada almain ina persuna sco cumpetenta  per il deposit regular dals medicaments e per la contabilitad (inventari, registraziuns  davart il moviment da la rauba e.u.v.). Ella sto posseder ina permissiun da commerzi  en detagl. 2 Sch'i n'è vegnida designada nagina persuna sco cumpetenta, è mintga persuna che  posseda ina permissiun da commerzi en detagl responsabla per il deposit e per la   contabilitad.   5     914.100    Art.  25a * Applicaziun a distanza 1 L'applicaziun da medicaments cun agid d'in bavriel u d'auters apparats da narcosa  dastga vegnir fatga mo cun l'intent da far ina diagnosa. Las eventualas excepziuns  decida il veterinari cumpetent en enclegientscha cun l'uffizi.  4. Dismessa da products secundars animals  Art.  26 Servetsch da rimnada 1 Il servetsch da rimnada chantunal allontanescha ils products secundars animals dals  centers regiunals da rimnada sco er – sin dumonda e cun l'obligaziun da surpigliar ils  custs  –  dals  centers  communals  da  rimnada  e  da  las  meztgas  e  mazlarias  professiunalas, e quai tenor ils plans da tura approvads da l'uffizi. 2 Ils  recipients da rimnada che cuntegnan il material che sto vegnir allontanà ston  mintgamai vegnir pinads ad uras per lur svidada, e quai correspundentamain al plan  da turas.  Art.  27 Centers regiunals da rimnada 1. intent  1 Ils centers regiunals da rimnada servan al deposit da cadavers d'animals (inclusiv  da  selvaschina)  fin  ad  in  pais  da  70  kilos  sco  er  da  restanzas  d'animals  che   pervegnan da meztgas e da mazlarias u da batgarias privatas.  Art.  28 2. Organisaziun 1 La  vischnanca  da  staziunament  regla,  en  enclegientscha  cun  las  vischnancas  associadas,  las  uras  d'avertura  dal  center  regiunal  da  rimnada.  Ella  designescha  l'instituziun u la persuna ch'è cumpetenta per prender encunter, per depositar, per  pinar, per la spediziun e per il mantegniment dal center da rimnada.  Art.  29 Transport al center da rimnada 1 Il transport da las restanzas d'animals al center regiunal da rimnada è da princip  chaussa  da  las  possessuras  e  dals  possessurs  d'animals.  En  cas  da  selvaschina  disgraziada è quai chaussa dals organs da la surveglianza da chatscha.  Art.  30 Center communal da rimnada 1 Il material rimnà en il center communal da rimnada sto vegnir transportà u surdà  periodicamain al center regiunal da rimnada. Ils custs surpiglia la vischnanca.  6       914.100   Art.  31 Servetsch d'ir a prender cadavers d'animals 1 Cadavers d'animals cun in pais da passa 70 kilos vegnan transportads dal servetsch  d'ir a prender cadavers d'animals. Els ston vegnir pinads en la vischnanca ubain a l'ur  d'ina  via  principala  u  d'ina  via  da  colliaziun.  Las  possessuras  ed  ils  possessurs   d'animals annunzian tals cadavers d'animals al center designà da la vischnanca. Il   center transmetta l'annunzia al servetsch d'ir a prender cadavers d'animals. 2 L'allontanament sto vegnir fatg entaifer 24 uras, en cas excepziunals e durant las  fins d'emna entaifer maximalmain 48 uras dapi l'entrada d'ina annunzia. En cas ch'il   servetsch d'ir  a prender vegn duvrà per cadavers d'animals  d'in  pais sut 70 kilos,  vegnan ils custs da transport adossads a la vischnanca.  Art.  32 Allontanament sin alps e sin culms 1 Cadavers  d'animals  che pervegnan  sin alps  e  sin  culms  giu  da via  ston vegnir   transportads tar ina via charrabla, nua ch'els pon vegnir chargiads si dal servetsch   d'ir  a  prender  cadavers  d'animals.  Ubain  ch'els  ston  vegnir  sutterrads  tenor  las  disposiziuns respectivas.  Art.  33 Surveglianza 1 La surveglianza da la dismessa da products secundars animals è chaussa da l'uffizi.   El  po  relaschar  directivas  tecnicas  professiunalas  per  ils  centers  communals  e  regiunals da rimnada sco er per il servetsch d'ir a prender cadavers d'animals.  5. Protecziun dals animals  Art.  34 Controlla da l'abilitad da scornar e da chastrar 1. annunzia tras la veterinaria u tras il veterinari da l'effectiv  1 L'annunzia tras la veterinaria u tras il veterinari da l'effectiv dastga vegnir fatga pir   cur che la possessura u il possessur d'animals ha scornà u chastrà mintgamai almain  5 animals sut la surveglianza da la veterinaria u dal veterinari da l'effectiv. 2 La  veterinaria  u  il  veterinari  da  l'effectiv  conferma  cun  sia  annunzia  che  la   possessura u ch'il possessur d'animals haja las abilitads praticas ch'èn necessarias per  far las intervenziuns en moda confurma a la protecziun dals animals.  Art.  35 2. taxas per controllar l'abilitad 1 Las taxas per controllar l'abilitad da 300 francs ston vegnir pajadas cun l'annunzia. 2 Uscheditg che las taxas n'èn betg pajadas, n'è l'annunzia betg cumpletta.   7     914.100    Art.  36 3. examinaziun 1 La possessura u il possessur d'animals sto cumprovar sias abilitads praticas tras ina  intervenziun  vi  d'in  animal  da  ses  effectiv,  e  quai  en  preschientscha  d'ina  represchentanta  u  d'in  represchentant  da  l'uffizi.  En  quest  connex  sto  er  vegnir   concedida l'invista en il schurnal da tractament ed en ulteriurs documents necessaris.  Art.  37 4. obligaziun d'annunzia 1 Per che l'examinaziun possia vegnir fatga, sto la possessura u il possessur d'animals   annunziar a l'uffizi il proxim animal che sto vegnir scornà u chastrà, e quai il pli tard   2 dis suenter sia naschientscha. 2 L'uffizi ha il dretg da spustar l'examinaziun.  Art.  38 5. extincziun da l'annunzia 1 Sche  l'examen  na  reussescha  betg,  extingua  l'annunzia  e  la  scolaziun  pratica  ensemen cun la veterinaria u cun il veterinari  da l'effectiv sto vegnir  reprendida.  L'examen po vegnir repetì maximalmain trais giadas entaifer 5 onns. 2 Sche – per motivs da la possessura u dal possessur d'animals – l'examen na po betg  vegnir fatg entaifer 6 mais dapi che l'annunzia è entrada tar l'uffizi, extingua ella.  Art.  39 Meds auxiliars ed apparats vi da chauns 1 A la controlla concernent il diever da meds auxiliars e d'apparats vi da chauns vegn   admess, tgi che ha pajà la taxa ch'è vegnida fixada da l'uffizi.  Art.  40 Conferma en il sectur da las professiuns da pestga 1 L'uffizi  da  chatscha  e  pestga  è  cumpetent  per  confermar  l'equivalenza  d'ina  scolaziun en il senn da l'artitgel 196 litera c da l'ordinaziun davart la protecziun dals   animals.  6. Commerzi da muvel  Art.  41 Controlla dal commerzi da muvel 1 Las  controllas  dal  commerzi  da muvel  per  l'onn  passà ston vegnir  inoltradas a  l'uffizi fin ils 31 da schaner da l'onn proxim.  8       914.100   7. Taxas e finanziaziun  Art.  42 Controlla dal traffic cun animals cun l'exteriur 1 En il rom dal traffic cun animals cun l'exteriur vegnan incassadas las suandantas   taxas  per  la  controlla  da  la  sanadad  per  cuvrir  ils  custs  da  la  veterinaria  u  dal  veterinari uffizial: 1. far in attest da malsogna (p.ex. attest da TRACES): 60.00 francs 2. activitad da controlla da la veterinaria u dal veterinari per ura: 140.00 francs 3. custs da labor per animal: fin 100.00 francs  Art.  43 Controllas posteriuras 1 Per  las  controllas  che  servan  a  constatar,  sche  las  mancanzas  èn  vegnidas   eliminadas, vegnan incassadas las suandantas taxas: 1. protecziun dals animals:  a) pauca lavur da controlla: 150.00 francs b) lavur da controlla mesauna: 300.00 francs c) blera lavur da controlla: 450.00 francs  2. sanadad dals animals, traffic cun animals ed obligaziun da far annotaziuns: a) pauca lavur da controlla: 200.00 francs b) lavur da controlla mesauna: 400.00 francs c) blera lavur da controlla: 600.00 francs  3. ulteriuras controllas posteriuras en il  champ d'applicaziun  da la legislaziun   davart ils fatgs veterinars: a) pauca lavur da controlla: 150.00 francs fin 300.00 francs b) lavur da controlla mesauna: 300.00 francs fin 600.00 francs c) blera lavur da controlla: 1000.00 francs fin 2000.00 francs  Art.  44 * Contribuziuns per la controlla dals animals da maz 1 Or da la finanziaziun speziala "cumbat cunter epidemias d'animals" vegnan pajadas  annualmain contribuziuns per finanziar la controlla dals animals da maz.   9     914.100    8. Disposiziuns finalas  Art.  45 Aboliziun dal dretg vertent 1 Cun l'entrada en vigur da questa ordinaziun vegnan abolids: a) il reglament dals 15 da december 1998 davart l'organisaziun dal servetsch per   rimnar  restanzas  d'animals  e  davart  il  manaschi  dals  posts  regiunals  da  rimnada1);  b) urden da taxas dals 22 d'avust 1983 per l'execuziun da la legislaziun federala  davart la protecziun dals animals2).  Art.  46 Entrada en vigur 1 Questa ordinaziun entra en vigur ensemen cun la lescha davart ils fatgs veterinars3).  1) DG 914.460 2) DG 497.200 3) mess en vigur cun CR dals 11 da november 2008 per il 1. da december 2008  10       914.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 11-11-2008 01-12-2008 relasch emprima versiun - 22-02-2011 01-04-2011 Art. 25a revisiun totala - 25-09-2012 01-12-2012 Art. 44 revisiun totala -   11     914.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 11-11-2008 01-12-2008 emprima versiun - Art. 25a 22-02-2011 01-04-2011 revisiun totala - Art. 44 25-09-2012 01-12-2012 revisiun totala -  12     	1. Organisaziun 	Art. 1 Inspecturas ed inspecturs d'avieuls sco er expertas ed experts da stimaziun 	Art. 2 Substituziuns  	2. Professiuns da la tgira da la sanadad d'animals e direcziun d'ina pratica 	2.1. Disposiziuns cuminaivlas 	Art. 3 Dumonda per ina permissiun 	Art. 4 Cuntegn da la dumonda 	Art. 5 Agiuntas tar la dumonda 	Art. 6 Obligaziuns d'annunzia 	Art. 7 Publicaziun  	2.2. Veterinarias e veterinaris 	Art. 8 Agiuntas supplementaras 	Art. 9 Contabilitad  	2.3. Tecnicistas e tecnicists d'inseminaziun 	Art. 10 Agiuntas supplementaras 	Art. 11 Activitads permessas 	Art. 12 Activitads scumandadas 	Art. 13 Contabilitad  	2.4. Ulteriuras professiuns da la tgira da la sanadad d'animals 	Art. 14 Agiuntas supplementaras 	Art. 15 Examen 	Art. 16 Termin da l'examen 	Art. 17 Cuntegn da l'examen 	Art. 18 Valitaziun da l'examen 	Art. 19 Activitads anteriuras en in auter chantun   	3. Diever da medicaments veterinars 	Art. 20 Permissiun da commerzi en detagl 1. apoteca veterinara da la pratica 	Art. 21 2. ulteriuras professiuns da la tgira da la sanadad d'animals a) dimensiun 	Art. 22 b) premissas 	Art. 23 3. possessuras e possessurs da fatschentas spezialisadas zoologicas e d'apicultura 	Art. 24 Conservar ils medicaments 1. en general 	Art. 25 2. praticas cuminaivlas 	Art. 25a * Applicaziun a distanza  	4. Dismessa da products secundars animals 	Art. 26 Servetsch da rimnada 	Art. 27 Centers regiunals da rimnada 1. intent 	Art. 28 2. Organisaziun 	Art. 29 Transport al center da rimnada 	Art. 30 Center communal da rimnada 	Art. 31 Servetsch d'ir a prender cadavers d'animals 	Art. 32 Allontanament sin alps e sin culms 	Art. 33 Surveglianza  	5. Protecziun dals animals 	Art. 34 Controlla da l'abilitad da scornar e da chastrar 1. annunzia tras la veterinaria u tras il veterinari da l'effectiv 	Art. 35 2. taxas per controllar l'abilitad 	Art. 36 3. examinaziun 	Art. 37 4. obligaziun d'annunzia 	Art. 38 5. extincziun da l'annunzia 	Art. 39 Meds auxiliars ed apparats vi da chauns 	Art. 40 Conferma en il sectur da las professiuns da pestga  	6. Commerzi da muvel 	Art. 41 Controlla dal commerzi da muvel  	7. Taxas e finanziaziun 	Art. 42 Controlla dal traffic cun animals cun l'exteriur 	Art. 43 Controllas posteriuras 	Art. 44 * Contribuziuns per la controlla dals animals da maz  	8. Disposiziuns finalas 	Art. 45 Aboliziun dal dretg vertent 	Art. 46 Entrada en vigur   		2018-06-06T01:22:18+0200 	"7001 Chur" 	"Gesetzessammlung Kanton Graubünden"

element: relasch

type: emprima versiun

element: Art. 25a

type: revisiun totala

element: Art. 44


title: Ordinaziun d'alpegiada

abbreviation: OAlp

pdf_content: Ordinaziun d'alpegiada (OAlp)    914.200   Ordinaziun d'alpegiada (OAlp)  dals 11-11-2008 (versiun dals 01-04-2011)  sa basond sin l'art. 45 da la constituziun chantunala1)  relaschada da la regenza ils 11 da november 2008  Art.  1 Chau d'alp 1 Per mintga manaschi d'alpegiada sto vegnir designada ina persuna (chau d'alp) che  surpiglia la responsabladad. Il chau d'alp è la persuna da contact per las autoritads ed  infurmescha las possessuras ed ils possessurs d'animals sco er las proprietarias ed ils   proprietaris da bains immobigliars davart ils manaschis d'alpegiada.  Art.  2 Quarantina 1 Ils effectivs d'animals che cumpiglian animals ch'èn destinads per l'alpegiada en il   chantun  Grischun na dastgan  betg vegnir  augmentads  ils  ultims  20 dis  avant  la  chargiada cun acquists d'ulteriurs animals. 2 Per midadas dals effectivs d'animals tras nursas che vegnan vitiers vala ina durada  da quarantina da 28 dis. *  Art.  3 Transport 1 Avant  il  transport  d'animals  en  il  territori  d'alpegiada  ston  ils  vehichels  per  il   transport d'animals vegnir nettegiads e dischinfectads.  Art.  4 Chatschar muvel che vegn alpegià 1 Sch'i vegn chatschà muvel che vegn alpegià u sch'i vegnan chatschadas muntaneras   da nursas sur trajects pli lungs sin vias da transit, sto quai vegnir annunzià almain   5 dis  ordavant  al  commando  da  polizia  chantunal  tras  la  possessura  u  tras  il  possessur d'animals ubain tras il chau d'alp.  1) DG 110.100  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   914.200    Art.  5 Controlla e tractament 1 Per la controlla e per il tractament d'animals ston vegnir mess a disposiziun indrizs  adattads (serragl fix da laina radunda, giatters per tschiffar ils animals, indriz per   tagliar ora ils pes e.u.v.).  Art.  6 Vischnancas 1 Tenor  ils  urdens  da  l'uffizi  fan  las  vischnancas  per  mintga  alp  ina  glista  dals  animals extrachantunals che vegnan alpegiads.  Art.  7 Mal nair 1 L'uffizi inditgescha las alps e las pastgiras cun privel da mal nair e las publitgescha   en il fegl uffizial dal chantun. * 2 Cumenzaments da la malsogna ston vegnir annunziads a l'uffizi. * 3 … *  Art.  8 Abort 1 Animals d'ungla che mussan indizis da bittar vadè u che han gia bittà vadè ston  vegnir separads da la scossa. Ils animals ston restar separads da la scossa uschè ditg  fin  che  la  controlla  veterinara  inclusiv  las  mesiras  igienicas  e  terapeuticas  èn  terminadas.  Art.  9 Tschorvadad da chamutschs 1 Sin alps e sin pastgiras na dastgan vegnir chargiads nagins animals che han indizis  clinics  da  la  cheratoconjunctivitis  infectusa  (tschorvadad  da  chamutschs)  sco  particularmain egls ferm cotschens, crustas da matergia u egls turbels. 2 Nursas che larman – a chaschun da la controlla per la chargiada – cleramain pli fitg   pon vegnir  admessas  a  l'alpegiada  pir  suenter  ch'ellas  èn vegnidas  tractadas cun  success. * 3 Cumenzaments da la malsogna ston vegnir annunziads a l'uffizi. Ultra da quai ston  vegnir  prendidas  –  en  enclegientscha  cun  l'uffizi  –  mesiras  da  cumbat  tras  la   possessura u tras il possessur d'animals. *  Art.  10 Zoppina da las nursas * 1 Las nursas ch'èn vegnidas chargiadas sin alps privatas e sin pastgiras cuminaivlas  ston vegnir  sanadas da la zoppina da las nursas  tenor las  directivas  tecnicas dal   servetsch da cussegliaziun e da sanadad per remagliaders pitschens. * 2 En cas motivads po l'uffizi permetter excepziuns.  2       914.200   Art.  11 Transports d'animals vivs 1 Animals  ch'èn  blessads  u  malsauns  dastgan  mo  vegnir  transportads  cun  in  helicopter, sch'il veterinari cumpetent u sche ses substitut è vegnì orientà ordavant.  La  veterinaria  u  il  veterinari  decida,  sch'in  transport  da  l'animal  viv  vegn  en  dumonda e sut tge cundiziuns, ed ella u el organisescha – sch'igl è necessari – il sgol   cun il helicopter.  Art.  12 Entrada en vigur 1 Questa ordinaziun entra en vigur ensemen cun la lescha davart ils fatgs veterinars1).  1) mess en vigur cun CR dals 11 da november 2008 per il 1. da december 2008   3     914.200    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 11-11-2008 01-12-2008 relasch emprima versiun - 22-02-2011 01-04-2011 Art. 2 al. 2 midada - 22-02-2011 01-04-2011 Art. 7 al. 1 midada - 22-02-2011 01-04-2011 Art. 7 al. 2 midada - 22-02-2011 01-04-2011 Art. 7 al. 3 aboliziun - 22-02-2011 01-04-2011 Art. 9 al. 2 midada - 22-02-2011 01-04-2011 Art. 9 al. 3 midada - 22-02-2011 01-04-2011 Art. 10 midada dal titel - 22-02-2011 01-04-2011 Art. 10 al. 1 midada -  4       914.200   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 11-11-2008 01-12-2008 emprima versiun - Art. 2 al. 2 22-02-2011 01-04-2011 midada - Art. 7 al. 1 22-02-2011 01-04-2011 midada - Art. 7 al. 2 22-02-2011 01-04-2011 midada - Art. 7 al. 3 22-02-2011 01-04-2011 aboliziun - Art. 9 al. 2 22-02-2011 01-04-2011 midada - Art. 9 al. 3 22-02-2011 01-04-2011 midada - Art. 10 22-02-2011 01-04-2011 midada dal titel - Art. 10 al. 1 22-02-2011 01-04-2011 midada -   5    	Art. 1 Chau d'alp 	Art. 2 Quarantina 	Art. 3 Transport 	Art. 4 Chatschar muvel che vegn alpegià 	Art. 5 Controlla e tractament 	Art. 6 Vischnancas 	Art. 7 Mal nair 	Art. 8 Abort 	Art. 9 Tschorvadad da chamutschs 	Art. 10 Zoppina da las nursas * 	Art. 11 Transports d'animals vivs 	Art. 12 Entrada en vigur  		2018-06-06T01:11:03+0200 	"7001 Chur" 	"Gesetzessammlung Kanton Graubünden"

element: Art. 2 al. 2

type: midada

element: Art. 7 al. 1

element: Art. 7 al. 2

element: Art. 7 al. 3

type: aboliziun

element: Art. 9 al. 2

element: Art. 9 al. 3

element: Art. 10

type: midada dal titel

element: Art. 10 al. 1


pdf_content: 914.350 - Tariffa d'indemnisaziun per incumbensas en il sectur da la sanadad dals animals    914.350   Tariffa d'indemnisaziun per incumbensas en il sectur da la  sanadad dals animals  dals 13-12-2022 (versiun dals 01-01-2023)  Sa basond sin l'art. 45 al. 1 da la Constituziun chantunala1)  relaschada da la Regenza ils 13 da december 2022  Art.  1 Champ d'applicaziun 1 Questa tariffa d'indemnisaziun vala per las spezialistas ed ils spezialists che vegnan  incumbensads da l'uffizi  per ademplir activitads uffizialas,  particularmain per las   veterinarias  ed  ils  veterinaris  cun  incumbensas  spezialas,  per  la  cumissaria  u  il  cumissari d'avieuls sco er per las inspecturas ed ils inspecturs d'avieuls.  Art.  2 Pajament da las indemnisaziuns 1 Las indemnisaziuns vegnan pajadas mo, sche las funcziuns vegnan ademplidas en  concordanza cun las disposiziuns legalas e cun las directivas da l'uffizi. 2 Ils  quints  ston vegnir  inoltrads a  l'uffizi  per  regla  mintga 2 mais  suenter  avair  terminà las lavurs.  Art.  3 Veterinarias e veterinaris cun incumbensas spezialas 1. indemnisaziun da basa  1 L'indemnisaziun  da  basa  annuala  per  las  veterinarias  ed  ils  veterinaris  cun  incumbensas spezialas importa 1300 puncts da taxa per pratica.  Art.  4 2. examinaziuns totalas e parzialas 1 La  tariffa  da  questa  disposiziun  vala,  sch'i  vegn  surdà  l'incarica  da  far  in'examinaziun totala  u  parziala  u  ina vaccinaziun generala  dals  effectivs  en ina  vischnanca u en ina fracziun.  1) DG 110.100 * tabellas da las modificaziuns a la fin dal relasch    1   https://www.gr-lex.gr.ch/data/110.100/rm   914.350    2 La visita d'in effectiv vegn indemnisada cun mintgamai 30 puncts da taxa. Quest  import  cumpiglia  tranter  auter  l'indemnisaziun  per  il  temp  da  viadi,  per   l'organisaziun da la lavur,  per la tscherna e per l'identificaziun dals animals,  per   l'emissiun e per la consegna dals rapports d'examinaziun e da vaccinaziun sco er per  la spediziun da las provas al labor d'analisa. 3 Las  prestaziuns  d'examinaziun  vegnan  indemnisadas  sco  suonda  (en  puncts  da  taxa): a) per prelevaziun da sang: 10 b) per prova da latg: 7 c) per prova cun perfurar l'ureglia: 10 d) diagnosa da la tuberculosa, inclusiv controlla da l'emprim animal e controlla   d'ulteriurs animals, per animal: 10 e) en cas da vaccinaziuns, per injecziun (senza custs dal vaccin): 5 f) per prender provas per l'examinaziun da la zoppina da nursas, per effectiv:   140  Art.  5 3. examinaziuns individualas 1 La tariffa da questa disposiziun vala, sche l'incarica da surveglianza u da scleriment  ubain il cumbat cunter in'epidemia u ina malsogna pretenda la visita sistematica da  singuls manaschis. 2 La visita d'in effectiv vegn indemnisada cun mintgamai 30 puncts da taxa. Quest  import cumpiglia tranter auter l'indemnisaziun per l'organisaziun da la lavur, per la   tscherna e per l'identificaziun dals animals, per l'emissiun e per la consegna dals   rapports d'examinaziun e da vaccinaziun sco er per la spediziun da las provas al  labor d'analisa. 3 Las  prestaziuns  d'examinaziun  vegnan  indemnisadas  sco  suonda  (en  puncts  da  taxa): a) per prelevaziun da sang: 10 b) per (mintga) part da la placenta: 20 c) per prova da latg: 7 d) per examinaziun clinica: 20 e) diagnosa da la tuberculosa, inclusiv controlla da l'emprim animal e controlla   d'ulteriurs animals, per animal: 10 f) en cas da vaccinaziuns, per injecziun (senza custs dal vaccin): 5 g) ulteriuras  prelevaziuns  da  provas  (prova  cun  perfurar  l'ureglia,  provas  a   tampun, material dal tscharvè, provas d'excrements e.u.v.), per prelevaziun: 10 4 Il temp da viadi vegn indemnisà cun 1,3 puncts da taxa per kilometer. Per viadis   sco veterinaria  u  veterinari  da controlla  ordaifer  il  territori  attribuì  vegn dentant  resguardà il temp da viadi mo en il rom dal servetsch d'urgenza organisà.  2       914.350   Art.  6 4. indemnisaziun tenor il temp impundì 1 Las  prestaziuns  che  na  vegnan  betg  messas  a  quint  tenor  las  disposiziuns  precedentas, vegnan indemnisadas cun 140 puncts da taxa per ura (temp da lavur e   temp da viadi). Per las acziuns che vegnan ordinadas da l'uffizi e che han lieu las  dumengias ed ils firads chantunals, vegn pajà in supplement da 50 pertschient. 2 Per la participaziun a curs da scolaziun ordinads da l'uffizi importa l'indemnisaziun  250 puncts da taxa per mez di.  Art.  7 Cumissariat d'avieuls ed inspecturat d'avieuls 1 L'indemnisaziun da basa annuala per la cumissaria u il cumissari d'avieuls importa  1300 puncts da taxa. Las prestaziuns vegnan indemnisadas cun 50 puncts da taxa per  ura (temp da lavur e temp da viadi). 2 Las inspecturas ed ils inspecturs d'avieuls vegnan indemnisads cun 35 puncts da  taxa  per  ura  (temp  da  lavur  e  temp  da  viadi)  per  il  cumbat  cunter  malsognas  d'avieuls ch'èn suttamessas a l'obligaziun d'annunzia. 3 Per la participaziun a curs da scolaziun ordinads da l'uffizi importa l'indemnisaziun  120 puncts da taxa per mez di.  Art.  8 Ulteriuras spezialistas ed ulteriurs spezialists incumbensads 1 Ulteriuras spezialistas ed ulteriurs spezialists incumbensads vegnan indemnisadas  tenor il temp impundì cun 50 puncts da taxa per ura (temp da lavur e temp da viadi). 2 Per la participaziun a curs da scolaziun ordinads da l'uffizi importa l'indemnisaziun  120 puncts da taxa per mez di.  Art.  9 Spesas e custs da porto 1 L'indemnisaziun da las spesas da viadi sco er da las spesas d'alimentaziun e da  pernottaziun en connex cun curs da scolaziun ordinads da l'uffizi sa drizza tenor  l'Ordinaziun dal persunal1). Ils custs da porto pon vegnir mess a quint separadamain.  Art.  10 Indexaziun 1 La valur dals puncts da taxa che figureschan en quest relasch sa basa sin l'index  naziunal dals pretschs da consum (basa matg 1993 = 100 puncts, 1 franc per punct  da taxa) e vegn mintgamai fixada da nov sin il 1. da schaner confurm a l'index dals   salaris da l'administraziun chantunala.  1) DG 170.410   3   https://www.gr-lex.gr.ch/data/170.410/rm   914.350    Tabella da las modificaziuns - tenor conclus  Data dal conclus Entrada en vigur Element Modificaziun Publicaziun en la CUL 13-12-2022 01-01-2023 relasch emprima versiun 2022-044  4       914.350   Tabella da las modificaziuns - tenor element  Element Data dal conclus Entrada en vigur Modificaziun Publicaziun en la CUL relasch 13-12-2022 01-01-2023 emprima versiun 2022-044   5    	Art. 1 Champ d'applicaziun 	Art. 2 Pajament da las indemnisaziuns 	Art. 3 Veterinarias e veterinaris cun incumbensas spezialas 1. indemnisaziun da basa 	Art. 4 2. examinaziuns totalas e parzialas 	Art. 5 3. examinaziuns individualas 	Art. 6 4. indemnisaziun tenor il temp impundì 	Art. 7 Cumissariat d'avieuls ed inspecturat d'avieuls 	Art. 8 Ulteriuras spezialistas ed ulteriurs spezialists incumbensads 	Art. 9 Spesas e custs da porto 	Art. 10 Indexaziun  		2022-12-13T15:07:05+0100 	"7001 Chur" 	"Gesetzessammlung Kanton Graubünden"